Šar planina

Šar planina alebo skrátene Šara (, ), staršie aj Skardus, Carska planina alebo Monte Argentaro je balkánske pohorie, nachádzajúce sa na trojmedzí Albánska, Severného Macedónska a Srbska (Kosova). Najvyšší Titov Vrv dosahuje 

 Poloha 
Šar planina tvorí súčasť Šarsko-Pindskej planiny, nachádzajúcej sa na území Albánska, Severného Macedónska a Srbska (Kosovo). Vypína sa v tesnom susedstve severozápadne ležiacej rozsiahlej Dinárskej sústavy (Prokletije), oddelenej údolím rieky Drin. Južne naväzuje pohorie Korab a Bistra, z východnej strany ju vymedzuje hlboké údolie rieky Vardar. Z celkovej rozlohy sa 56,25% územia nachádza v Macedónsku, 43,12% v Srbsku a 0,63% v Albánsku.

 Charakteristika 
Orograficky sa cca 80 km dlhé a do 25 km široké pohorie člení na dve časti; prvá leží od vrcholu Ljuboten na severovýchode po jazero Karanikolica, ležiace juhozápadným smerom. Druhá časť pokračuje až po horný tok riek Radika a Vrutok a je rozsiahlejšia a roztiahnutejšia, čo vytvára zdanlivo samostatné horské celky (Brodska planina, Rudoka, Vraca, Radika planina ai.). Horský hrebeň na viacerých miestach dosahuje výšku  a v údoliach pod ním sa nachádzajú hlboké kotliny s ľadovcovými jazerami, nazývanými „morské oči“ (). Tie sú často pramennými oblasťami riek.

Vzhľad pohoria je vnímaný odlišne a pokým z macedónskej (južnej) strany prevláda obraz síce vysokých, no vďaka pasienkom nie veľmi divokých hôr, zo severnej, srbskej strany má Šar planina výrazne alpský ráz. Napriek značnej nadmorskej výške horských sediel je pohorie celoročne priechodné.

náhľad|vľavo|Pohľad na Titov Vrv a susedný Turčín zo západu
náhľad|vľavo|Lyžiarske stredisko Popova Šapka
 Vrcholy 
 Titov Vrv () 
 Mal Turčin ()
 Bakrdan ()
 Bristavec ()
 Velika Rudoka ()
 Bistra I ()
 Bistra II ()
 Jezerski vrh ()
 Crni vrh ()
 Kobilica ()
 Vrtop ()
 Ljuboten ()

 Turizmus 
V pohorí sa nachádza niekoľko zimných stredísk, poskytujúcich vhodné podmienky pre vyznávačov zimných športov. Najvýznamnejšie lyžiarske stredisko je Popova Šapka () na macedónskej strane, kde svoje služby ponúka 12 hotelov a niekoľko zjazdoviek, vlekov a lanoviek. Horské stredisko je dobre dostupné z mesta Tetovo, odkiaľ vedie asfaltová cesta s mnohými serpentínami. V lete je Popova Šapka východiskovým bodom viacerých turistických trás, ktoré síce nie sú fyzicky veľmi namáhavé, no veľmi zle značené.

 Ochrana prírody 
náhľad|Národný park Šar
Na srbskej strane je na území s rozlohou 390 km² zriadený Národný park Šar Planina. Lesné porasty siahajú do výšky okolo , nad nimi sú vysokohorské pastviny, ktoré zaberajú až 550 km². Šar planina je tak najrozsiahlejším územím so súvislými pastvinami na európskom kontinente.

 Iné projekty 

 Zdroj 


Kategória:Dinárske vrchy
Kategória:Pohoria v Severnom Macedónsku
Kategória:Pohoria v Albánsku
Kategória:Pohoria v Srbsku
Kategória:Pohoria v Kosove
Kategória:Helenidy